《寄南剑詹野渡先生》
宋代·丘葵

贤圣已往古，吾侪空自今。
六经寻断脉，千里遇知音。
莫笑因缘浅，相期造道深。
可怜山海隔，无路盍朋簪。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。